સિનિયર ઈન્સ્પેક્ટર ડીબી થોરાટે જણાવ્યું હતું કે, આરોપી સોફિયા ઈમરાન શેખની 7 મેના રોજ ધરપકડ કરવામાં આવી હતી અને 12 મે સુધી તેને પોલીસ કસ્ટડીમાં રખાઈ હતી. પોલીસે તેના ચીકુવાડી, માનખુર્દના ઘરે રૅડ પાડી હતી અને જાણવા મળ્યું હતું કે તેનો પતિ અને ત્રણ બાળકો તેની ચોરીની કમાણી ઉપર જ આધાર રાખે છે. તેના ઘરમાંથી 200 લેડીઝ પર્સ, 96 એટીએમ કાર્ડ, 52 આધાર કાર્ડ, 45 પૅન કાર્ડ, 56 પોકેટ કાર્ડ વગેરે મળી આવ્યાં હતાં. સોફિયાના કુટુંબે બાળકોની દેખભાળ રાખવા માટે એક મહિલાની પણ નિમણૂક કરી હતી, કેમ કે સોફિયા આખો દિવસ ઘરની બહાર રહેતી હતી.